Stigma për të prekurit nga SIDA
Një aktivist sheh shenja përmirësimi rreth mirëkuptimit në Shtetet e Bashkuara
Në komunitetin e homoseksualëve afrikano-amerikanë në Uashington, stigma dhe frika pengojnë shumë prej tyre të përballen me krizën e SIDËs. Në vazhdim do t’ju tregojmë historinë e aktivistit Christian Paige-Bass, një i ri i prekur nga virusi HIV, i cili kishte vetë frikë rreth kërkimit të trajtimit, por tani, ai inkurajon meshkujt e tjerë homoseksualë në qytet të kërkojnë trajtim mjekësor.thotë Christian Paige-Bass. Atij i pëlqen ta ngrejë zërin edhe me një mesazh gjithëpërfshirës. Por qyteti i vogël në Karolinën e Veriut, ku u rrit Christian-i ishte shumë ndryshe. Në jugun e Shteteve të Bashkuara, vlerat konservatore janë të theksuara dhe mungesa e tolerancës ndaj homoseksualëve e zakontë. Në vitin 2001, Christian-i dhe e ëma e tij, një përdoruese droge me shiringa, u diagnostikuan me virusin HIV. Kur ajo vdiq pesë vjet më vonë nga SIDA, Christian-in e pushtoi frika. Duke ndjerë nevojën të ndryshimit të mjedisit, ai vendosi të vizitonte disa miq në Uashington. Ndryshimi i mjedisit e ndihmoi atë të ndryshonte mendim edhe për trajtimin e tij. Ai u njoh me Justin Goforth, një infermier në Klinikën Whitman-Walker. Aktivizmi i Christian-it e ka bërë atë që të jetë gjithmonë i pranishëm në klubet homoseksuale të Uashingtonit. Christian-i punon si model. Christian-i vazhdon të përballet me stigmën e tij dhe inkurajon meshkuj të tjerë homoseksual për të kërkuar shërbime shëndetësore.